29.12.2009 Den Europæiske Unions Tidende L 348/55 RÅDETS AFGØRELSE af 22. december 2009 om Republikken Ungarns myndigheders ydelse af statsstøtte til køb af landbrugsjord mellem den 1. januar 2010 og den 31. december 2013 (2009/1017/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 108, stk. 2, tredje afsnit, under henvisning til begæring indgivet af Republikken Ungarns regering den 27. november 2009, og ud fra følgende betragtninger: (1) Den 27. november 2009 fremsatte Republikken Ungarn (i det følgende benævnt »Ungarn«) en begæring til Rådet om i overensstemmelse med artikel 88, stk. 2, tredje afsnit, i traktaten om oprettelse af Det Europæiske Fælles- skab at træffe beslutning om Ungarns plan om at yde statsstøtte til ungarske landmænd til køb af landbrugs- jord. Den jordprivatiseringsproces, som Ungarn har været i gang med siden begyndelsen af 1990'erne, har i mange tilfælde ført til fragmentarisk eller udelt fælles ejerskab til landbrugsjord, hvilket har medført en ugunstig arealud- nyttelsesstruktur og ringe økonomisk levedygtighed for landbrugsbedrifterne. I betragtning af landmænds mangel på kapital, de høje renter på erhvervslån til køb af landbrugsjord og stram- ningen af bankernes betingelser for ydelse af lån til land- mænd i den aktuelle krise har landmænd og især land- mænd med små bedrifter ringe udsigt til at kunne optage erhvervslån til investeringer som f.eks. køb af jord. Som følge af den finansielle og økonomiske krise steg de årlige renter på erhvervslån til køb af landbrugsjord således fra et gennemsnit på 9,5% i juli 2008 til 15,5 % i maj 2009 og gennemsnitsværdien af den sikkerhed, der kræves for sådanne lån, blev næsten fordoblet i samme periode. I denne situation er det sandsynligt, at der vil ske en stigning i spekulationskøb af jord foretaget af økono- miske aktører, der ikke driver landbrugsaktivitet, men som har lettere adgang til kapital. Statsstøtte til køb af landbrugsjord skulle kunne bidrage til at sikre mange landbofamiliers indkomstmuligheder i den nuværende krise ved at skabe betingelser, der sætter dem i stand til at reducere produktionsomkostningerne og forbedre landbrugsproduktionens rentabilitet, og således standse stigningen i fattigdom og arbejdsløshed i landområderne. Som følge af krisen steg arbejdsløs- heden i Ungarn fra 7,7 % i perioden fra august til oktober 2008 til 10,4% i samme periode i 2009, mens Ungarns bruttonationalprodukt (BNP) faldt med 7,2% mellem tredje kvartal af 2008 og tredje kvartal af 2009. Desuden faldt Ungarns BNP i løbende priser i landbrugs-, skovbrugs- og fiskerisektoren med ca. 33 % mellem første halvdel af 2008 og første halvdel af 2009 (fra 410 828 mio. ungarske forinter (HUF) til 275 079 mio. HUF). Den statsstøtte, der skal ydes, beløber sig til i alt 4 000 mio. HUF og skulle være til gavn for ca. 5 000 land- brugsproducenter. Den skulle tage form af: — rentetilskud på op til i alt 2000 mio. HUF til lån til private landbrugere, der opfylder visse kriterier vedrø- rende registrering, erhvervskvalifikationer, god land- brugspraksis og en levedygtig bedrift, som tillader dem at optage lån på gunstige vilkår til at købe land- brugsjord op til en samlet bedriftsstørrelse på 300 hektar. Rentetilskuddet fungerer som et pantesikret udlån af et beløb på maksimalt 75 mio. HUF for en periode på maksimalt 20 år, herunder en afdragsfri periode på to år og vil svare til 50 % af det gennemsnitlige afkast af ungarske statsobliga- tioner med en løbetid på 5 eller 10 år, plus 1,75 % — direkte tilskud op til i alt 2000 mio. HUF til køb af landbrugsjord, der beløber sig til højst 20 % af den købspris, der er fastsat i købekontrakten, med et beløb på højst 3 mio. HUF pr. ansøgning og højst to ansøgninger årligt pr. modtager. Tilskuddet kan gives til en privatperson, der på købsdatoen driver landbrugsaktivitet som ejer af mindst 5 hektar plan- tage eller 1 hektar landbrugsjord til andre formål i en periode på mindst et år på en parcel, der støder direkte op til den købte jord, og som forpligter sig til ikke at sælge den købte jord og til faktisk at anvende den udelukkende til landbrugsproduktion i en periode på mindst fem år fra datoen for støttens udbetaling. Støtten kan kun ydes, hvis den eksiste- rende og købte jords samlede areal er på over 210 »guldkroner« (!) eller 2 hektar for landbrugsjord, der anvendes som vinbrug eller frugtplantage, og hvis den ikke er registreret som jord, der anvendes til skovbrug. () Måleenhed for kvaliteten af landbrugsjord i Ungarn.